सेंसेक्स ने 65,672 और निफ्टी ने 19,434 का लेवल छुआ, बजाज फाइनेंस का शेयर 7% से ज्यादा चढ़ा
BSE NSE Sensex Today, Stock Market Latest Updates  आज, यानी मंगलवार (4 जुलाई) को लगातार तीसरे कारोबारी दिन शेयर बाजार ने ऑल टाइम हाई बनाया है। सेंसेक्स ने 65,586 का लेवल छुआ
आज, यानी मंगलवार (4 जुलाई) को लगातार तीसरे कारोबारी दिन शेयर बाजार ने ऑल टाइम हाई बनाया है। सेंसेक्स ने आज कारोबार के दौरान 65,672 का लेवल छुआ। वहीं निफ्टी ने भी 19,434 का लेवल टच किया। सेंसेक्स आज 274 अंकों की तेजी के साथ 65,479 के स्तर पर बंद हुआ।
निफ्टी में भी 66 अंकों की तेजी रही, यह 19,389 के स्तर पर बंद हुआ। आज सेंसेक्स के 30 शेयरों में से 19 में तेजी और 11 में गिरावट देखने को मिली है। बजाज फाइनेंस का शेयर 7% से ज्यादा चढ़ा है।
ज्यादातर सेक्टोरल इंडेक्स में तेजी
NSE के सेक्टोरल इंडेक्स की बात करें तो बैंक (0.32%), FMCG (0.14%), IT (1.04%) और PSU बैंक (1.89%) सहित ज्यादातर में तेजी रही। वहीं ऑटो (0.48%), प्राइवेट बैंक (0.03%), रियल्टी (0.18%) और ऑयल एंड गैस (0.68%) में गिरावट रही। आज रुपया डॉलर के मुकाबले 11 पैसे कमजोर होकर 82.02 रुपए पर बंद हुआ।
बाजार में तेजी की 5 वजह
HMA एग्रो का शेयर 7% प्रीमियम के साथ लिस्ट
HMA एग्रो (HMA Agro) के शेयर ने लिस्टिंग वाले दिन ही निवेशकों को शानदार रिटर्न दिया है। नेशनल स्टॉक एक्सचेंज (NSE) और बॉम्बे स्टॉक एक्सचेंज (BSE) पर आज इस शेयर की लिस्टिंग 7% के प्रीमियम भाव पर हई है।
मंगलवार को NSE पर ये शेयर 625 रुपए प्रति शेयर और BSE पर 615 रुपए प्रति शेयर के भाव पर लिस्ट हुआ। NSE पर ये शेयर 7% प्रीमियम भाव पर लिस्ट हुआ है। जबकि, इसका इश्यू प्राइस 585 रुपए प्रति शेयर पर था। लिस्टिंग के बाद भी शेयर में तेजी देखने को मिली रही है।
आज से सेंको गोल्ड के IPO में निवेश का मौका
ज्वेलरी बिजनेस से जुड़ी कंपनी सेंको गोल्ड का IPO आज ओपन हो गया है। रिटेल निवेशक इस IPO के लिए 4 जुलाई से 6 जुलाई तक बिडिंग कर सकते हैं। 14 जुलाई को कंपनी के शेयर्स बॉम्बे स्टॉक एक्सचेंज (BSE) और नेशनल स्टॉक एक्सचेंज (NSE) पर लिस्ट होंगे। इस इनिशियल पब्लिक ऑफरिंग यानी IPO के जरिए कंपनी 405 करोड़ रुपए जुटाना चाहती है। पूरी खबर पढ़ने के लिए यहां क्लिक करें
कॉमर्शियल गैस सिलेंडर की कीमत में 7 रुपए की बढ़ोतरी
ऑयल कंपनियों ने कॉमर्शियल LPG सिलेंडर के दामों में इजाफा किया है। कंपनियों ने गैस सिलेंडर के दाम में 7 रुपए की बढ़ोतरी की है। इससे दिल्ली में 19 किलोग्राम वाले सिलेंडर की कीमत 1,773 रुपए से बढ़कर 1,780 रुपए हो गई। हालांकि घरेलू LPG सिलेंडर की कीमतों में कोई बदलाव नहीं किया गया है।
ताजा बढ़ोतरी के बाद अब दिल्ली के अलावा कोलकाता में 19 किलो के कॉमर्शियल LPG सिलेंडर का दाम 1875.50 रुपए से बढ़कर बढ़कर 1882.50 रुपए हो गया है। इसके अलावा मुंबई में इसकी कीमत 1725 रुपए से बढ़कर 1732 रुपए कर दी गई है। चेन्नई की बात करें तो यहां पर जो कॉमर्शियल LPG सिलेंडर अब तक 1937 रुपए में मिल रहा था, वो अब 1944 रुपए में मिलेगा।
कल मार्केट ने बनाया था ऑल टाइम हाई
इससे पहले कल यानी सोमवार को शेयर बाजार ने नया ऑल टाइम हाई बनाया था। कल सेंसेक्स ने 65,300 का लेवल छुआ। निफ्टी ने भी 19,345 का लेवल टच किया। वहीं सेंसेक्स 486 अंकों की तेजी के साथ 65,205 के स्तर पर बंद हुआ। निफ्टी में भी 133 अंकों की तेजी रही, यह 19,322 के स्तर पर बंद हुआ।
